Na temelju članka 26. stavka 3. Zakona o sustavu strateškog planiranja i upravljanja razvojem Republike Hrvatske („Narodne novine“, br. 123/17) i članka 27. Statuta Grada Križevaca („Službeni vjesnik Grada Križevaca“, broj 4/09, 1/13, 1/16, 1/18 i 3/18 – pročišćeni tekst, 3/20 i 1/21) gradonačelnik Grada Križevaca donosi

**ODLUKU**

**o pokretanju postupka izrade Provedbenog programa Grada Križevaca za razdoblje 2021. – 2025. godine**

Članak 1.

Ovom se Odlukom pokreće postupak izrade Provedbenog programa Grada Križevaca za razdoblje 2021. – 2025. godine (dalje u tekstu: Provedbeni program).

Članak 2.

Provedbeni program je kratkoročni akt strateškog planiranja povezan s proračunom i projekcijama kojim će se definirati posebne mjere i aktivnosti za provedbu strateških ciljeva za daljnji razvoj Grada Križevaca u skladu s definiranim ciljevima Nacionalne razvojne strategije Republike Hrvatske do 2030. godine, kao i poveznica s proračunom Grada Križevaca.

Članak 3.

Provedbeni program razvoja bit će usmjeren na definiranje osnovnih polazišta daljnjeg uravnoteženog razvoja Grada Križevaca utemeljenog na održivom i učinkovitom korištenju raspoloživih resursa s ciljem ostvarenja postavljene vizije razvoja.

Članak 4.

Gradonačelnik će imenovati radno tijelo koje će sudjelovati u postupku izrade Provedbenog programa, dok se za administrativne poslove zadužuje Upravni odjel za gospodarstvo, financije, EU fondove i javnu nabavu.

Članak 5.

Ova odluka stupa na snagu danom donošenja, a objavit će se na službenim mrežnim stranicama Grada Križevaca.

KLASA: 022-05/21-01/0017

URBOJ: 2137/02-04/1-21-1

Križevci, 6. rujna 2021.

GRADONAČELNIK

Mario Rajn